2022. december 2-án, pénteken

este 8 órakor a Díszteremben

Gabányi Krisztina

és

Forgács-Dajka Emese

csillagászok

Kozmikus környezetünk

címmel tartanak előadást.

Elsőre talán nem gondoljuk, hogy közvetlen kozmikus környezetünk milyen változatos területeken befolyásolhatja életünket. A Nap jótékony hatását a növényekre mindenki ismeri, vagy a Föld légkörébe érkező meteorokat is, amelyeket tiszta éjszakákon hullócsillagokként látunk az égbolton.

De például a Föld körül keringő sok száz távközlési műhold egy-egy napkitörés hatására meghibásodhat, így nem tudunk telefonálni, vagy épp megnézni kedvenc tévéműsorunkat, de a globális helymeghatározás is kárát láthatja ilyen eseményeknek.

Emellett a tudomány segítségével millió fényévnyi távolságra lévő objektumokról is készíthetünk lenyűgöző felvételeket. Épp a közelmúltban járta be a világsajtót egy szupernagy tömegű fekete lyukról készített kép, amelyhez használt technológia szerves részét képezi a mindennapi életünknek. Az előadásban egy kis ízelítőt kaphatunk a fentebb említett csillagászati témakörökből és a hozzájuk kapcsolódó "földhözragadtabb" felhasználási lehetőségekről.

**Minden érdeklődőt szeretettel hívunk és várunk!**